Անհատական պահատուփ

[աջից|մինի| [Շվեյցարիայի բանկային համակարգ|Շվեյցարական բանկում գտնվող անհատական պահատուփեր]]
[մինի| Ջոփլինում ([Միսսուրի նահանգ) անհատական պահատուփերով շինությունը 2011 թվականի Ջոփլին տորնադոյից հետո մնացել է անձեռնմխելի, չնայած այն բանկի ավերմանը, որտեղ գտնվում էր]]
**Անհատական պահատուփ**, որը երբեմն անվանում են նաև **անվտանգ պահատուփ**, անհատապես ամրացված արկղ, որը սովորաբար պահվում է ավելի մեծ սեյֆում կամ բանկային պահոցում։

## Նպատակ
Այդ պահատուփերն օգտագործվում են արժեքավոր իրեր՝ թանկարժեք քարեր, թանկարժեք մետաղներ, արժույթ, շուկայական արժեթղթեր, շքեղ ապրանքներ, կարևոր փաստաթղթեր (օրինակ՝ կտակներ, գույքի վկայականներ, ծննդյան վկայականներ) կամ համակարգչային տվյալներ պահելու համար, որոնք գողությունից, հրդեհից, ջրհեղեղից, կեղծումից կամ այլ վտանգներից պաշտպանելու կարիք ունեն:

Որոշ հյուրանոցներ, հանգստավայրեր և զբոսաշրջային նավեր իրենց հաճախորդներին այնտեղ մնալու ընթացքում առաջարկում են սեյֆեր կամ փոքր պահատուփեր՝ ժամանակավոր օգտագործման համար։ Այս հարմարությունները կարող են գտնվել ընդունարանի մոտ կամ անվտանգ կերպով ամրացված լինել հյուրերի համար նախատեսված մասնավոր համարներում՝ գաղտնիությունն ապահովելու համար։

Սեյֆերի պարունակությունը կարող է առգրավվել լքված գույքի իրավական տեսության համաձայն։ Դրանք կարող են նաև խուզարկվել և առգրավվել դատարանի որոշմամբ։

## Կառուցվածք
Անվտանգ պահատուփերը սովորաբար գտնվում են բանկերում, փոստային բաժանմունքներում կամ այլ հաստատություններում։ 

Որպես կանոն, դրանք հագեցած են երկու կողպեքներով, որոնց բանալիները պահում են, համապատասխանաբար, հաճախորդը և բանկը, որպեսզի միայն հաճախորդն ու բանկի աշխատակիցը կարողանան միասին բացել արկղը:

## ԱՄՆ
Ամերիկայի Միացյալ Նահանգներում և այլ երկրներում, անհատական պահատուփերը համարվում են «հնացած ծառայություն». բանկերի շատ նոր մասնաճյուղեր չեն տեղադրում դրանք։ 20-րդ դարում բանկային մասնաճյուղերն ավելի հեղինակավոր էին, 21-րդ դարում հողի և վարձակալության բարձր գնի պատճառով տարածքը դարձել է ավելի արժեքավոր, և շատ բանկեր այդ ծառայությունը համարում են իրենց հիմնական ծառայությանը օժանդակող ծառայություն։ Բացի այդ, չնայած հանրային այն կարծիքին, որ անհատական պահատուփերը չափազանց անվտանգ են, բանկերը քիչ խթան ունեն իրականում ապահովելու այդ պնդման ճշմարտացիությունը։ ԱՄՆ-ում չկան այդ հարցը կարգավորող դաշնային օրենքներ կամ կանոններ, որոնք կպահանջեն հաճախորդներին փոխհատուցում տրամադրել, եթե այնտեղ պահվող գույքը գողացվի կամ ոչնչացվի։

Ամերիկայի Միացյալ Նահանգներում ո՛չ բանկերը, ո՛չ էլ Ավանդների ապահովագրման դաշնային կորպորացիան (FDIC) չեն ապահովագրում պարունակությունը։ Անհատը կարող է առանձին ապահովագրություն գնել իր պահոցի համար, օրինակ, գողության, հրդեհի, ջրհեղեղի կամ ահաբեկչական հարձակումների դեպքում։

## Հայաստան
Հայաստանյան բանկերը ևս առաջարկում են անհատական պահատուփերի ծառայություն, որից կարող են օգտվել հաճախորդ չափահաս քաղաքացիները, որոշ դեպքերում՝ Հայաստանի ոչ ռեզիդենտ ֆիզիկական անձինք։ Որոշ բանկեր առաջարկում են նաև համատեղ օգտագործման պահատուփեր, որտեղ կարելի է պահել ընտանեկան արժեքավոր իրերը։

## Տես նաև
* Շվեյցարիայի բանկային համակարգ

## Ծանոթագրություններ

## Արտաքին հղումներ
* The History of the Safe Deposit Box
* The quiet disappearance of the safe deposit box
* Safety Deposit Box Guide

Կատեգորիա:Անվտանգության սարքեր
Կատեգորիա:Բանկային գործ
Կատեգորիա:Բանկային եզրեր
Կատեգորիա:Կազմակերպական տեխնիկա